། །དོན་རྒྱན་སུམ་ཅུ་རྩ་ལྔའི་རྩ་འགྲེལ་བཞུགས་སོ། །
བོ་དོང་པཎ་ཆེན་ཕྱོགས་ལས་རྣམ་རྒྱལ།
འཇིག་རྟེན་དབང་པོའི་ཞལ་འཁྲུངས་མ། །ཚངས་པའི་བུ་མོ་ཡིད་འཕྲོག་མ། །ངག་གི་ལྷ་མོ་
དབྱངས་ཅན་མ། །རྒྱལ་བར་གྱུར་ཅིག་བདག་གི་མ། །འདིར་སྙན་ངག་གི་ལུས་མཛེས་པར་བྱེད་པ་
དོན་གྱི་རྒྱན་སུམ་ཅུ་ལྔ་ཡོད་དེ།
གཞུང་ལས། རང་བཞིན་བརྗོད་དང་དཔེ་དང་ནི། །གཟུགས་ཅན་གསལ་བྱེད་བསྐོར་བ་
དང༌། །འགོག་དང་དོན་གཞན་བཀོད་པ་དང༌། །ལྡོག་པ་ཅན་དང་སྲིད་པ་ཅན། །བསྡུས་དང་ཕུལ་བྱུང་
རབ་བརྟགས་དང༌། །རྒྱུ་དང་ཕྲ་མོ་ཆ་དང་རིམ། །དགའ་དང་ཉམས་ལྡན་གཟི་བརྗིད་ཅན། །རྣམ་
གྲངས་བརྗོད་དང་ཀུན་ཏུ་ཕན། །རྒྱ་ཆེ་སྙོན་དོར་སྦྱར་བ་དང༌། །ཁྱད་པར་མཚུངས་པར་སྦྱོར་བ་དང༌། །
འགལ་དང་སྐབས་མིན་སྦྱོར་བ་དང༌། །ཟོལ་བསྟོད་ངེས་པར་བསྟན་པ་དང༌། །ལྷན་ཅིག་བརྗོད་དང་
ཡོངས་རྗེས་ཤིས། །རབ་སྤེལ་དེ་ནས་དགོངས་པ་ཅན། །འདི་དག་ཚིག་རྣམས་དག་གི་ནི། །རྒྱན་དུ་
སྔོན་གྱི་མཁས་རྣམས་བཞེད། །ཅེས་གསུངས་པའི།
དང་པོ་རང་བཞིན་གྱི་རྒྱན་ནི། བརྗོད་བྱ་གང་ཡིན་པ་དེའི་རིགས་སམ་ཡོན་ཏན་ནམ་བྱ་
བའི་རྫས་ལ་སོགས་པ་མདོར་ན་གནས་ལུགས་ཇི་ལྟར་ཡིན་པ་བཞིན་དུ་སྒྲོ་བཀུར་མེད་པར་བརྗོད་
པའི་ངག་ནི་རང་བཞིན་གྱི་རྒྱན་ཏེ། དཔེར་ན། རྟ་བདུན་རྒྱལ་པོ་མཁའ་ལ་རྒྱུ། །ཛཱ་ཧུའི་བུ་མོས་དྲི་མ་
སེལ། །རྒྱ་མཚོའི་དབྱིངས་ན་དུག་ཅན་གནས། །དམ་པ་རྣམས་ནི་དུལ་བར་གནས། །ཞེས་པ་ལྟ་
བུའོ། །
301

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
གཉིས་པ་དཔེའི་རྒྱན་ནི། འདྲ་ ཡུལ་ལམ། འདྲ་ཆོས་སམ་དཔེ་དེ་དང་དོན་རྩ་བ་དེ་གཉིས་
མཚུངས་པར་སྟོན་པ་སྟེ། དཔེར་ན། ཞལ་རས་སྟོན་ཟླ་བཞིན་དུ་མཛེས། །གསུང་ནི་ཚངས་པའི་
དབྱངས་ལྟར་སྙན། །ཐུགས་ནི་རྒྱ་མཚོའི་རྗེས་སུ་འགྲོ། །ཡོན་ཏན་ནམ་མཁའི་ཁྱོན་ལ་འདྲེན། །ཞེས་
པ་ལྟ་བུའོ། །
གསུམ་པ་གཟུགས་ཅན་གྱི་རྒྱན་ནི། དཔེ་དོན་གཉིས་ཐ་དད་དུ་མ་བཀོད་པར་དོན་ཉིད་
དཔེའི་གཟུགས་སུ་བཀོད་པ་སྟེ། དཔེར་ན། ཁྱོད་ཞལ་ཟླ་བའི་དཀྱིལ་འཁོར་ལས། །གསུང་གི་འོད་
དཀར་འཕྲོས་པ་ཡིས། །བདག་བློའི་ཀུ་མུད་རྒྱས་པར་མཛོད། །རྟོགས་པའི་ཟེའུ་འབྲུ་གསལ་བར་
གྱུར། །ལྟ་བུའོ། །
བཞི་པ་གསལ་བྱེད་ཀྱི་རྒྱན་ནི། བརྗོད་བྱའི་གཙོ་བོའམ། ཁྱད་པར་གྱི་གཞི་དེ་ལས་ཆོས་
དེའི་གནས་སྐབས་ཀྱི་ངག་དོན་ཐམས་ཅད་འབྲེལ་ཞིང་སྦྱར་དུ་རུང་བ་སྟེ། དེ་དང་ཁྱད་པར་དང་པོར་
ཡོད་ན་ཐོག་མའམ། གསལ་བྱེད་བར་དུ་ཡོད་ན་བར་གྱི་གསལ་བྱེད། ཐ་མར་ཡོད་ན་ཐ་མའི་གསལ་
བྱེད་དུ་འགྱུར་བ་སྟེ། ཆོས་བཟང་འདུན་སར་ལྷ་ཡི་བུ། །ཆུ་འཛིན་གཞོན་ནུ་ནམ་མཁའ་དང༌། །ས་ལ་
གླང་ཆེན་རྣམ་བཤད་འདིའང་། །མཁས་པ་དག་གི་ཁྲོད་ན་རྒྱུ། །ལྟ་བུའོ། །
ལྔ་པ་བསྐོར་བ་ཅན་གྱི་རྒྱན་ནི། ཚིགས་བཅད་རྐང་པ་ཐོག་མཐའ་བར་གསུམ་གང་རུང་དུ་
དོན་འདྲ་བའམ། ཚིག་འདྲ་བས་བསྐོར་བ་ནི་བསྐོར་བ་ཅན་གྱི་རྒྱན་ཏེ། དཔེར་ན། ཚུལ་ཁྲིམས་རྒྱན་
གྱིས་མཛེས་པ་ལུས་ཀྱི་དཔལ། །ཟབ་དབྱངས་ཆོས་སྒྲ་སྒྲོགས་པ་ངག་གི་དཔལ། །རྟོགས་པས་དགེ་
བས་བརྒྱན་པ་ཡིད་གྱི་དཔལ། །གསུམ་ལྡན་མཁས་པའི་དབང་པོ་འདྲེན་པའི་དཔལ། །ལྟ་བུའོ། །
དྲུག་པ་འགོག་པའི་རྒྱན་ནི། མེད། མིན། མ་འགྲོ། ཅི་སྟེ་ཡོད། ག་ལ་ཞིག་ཞེས་པ་སོགས་
དགག་པའི་ཚིག་དང་སྦྱར་བའི་རྒྱན་ཏེ། དཔེར་ན། ཞལ་རས་ཉིད་ཀྱིས་བདག་ཡིད་འཕྲོག་ན་ཟུར་
མིག་མདའ་དེས་ཅི་ཞིག་བྱ། །སྐུ་ལ་དྲི་མའི་བག་ཀྱང་མེད་ན་ཙནྡ་ཆུ་ཡིས་བཀྲུས་པས་ཅི། །ལང་ཚོའི་
ཚེ་ན་འགྲོགས་སུ་མེད་ན་རྒས་ནས་ཁྱོད་ཀྱིས་དོན་མ་མཆིས། །དུས་འདིར་རྩེ་དགའི་དགའ་སྟོན་མེད་
ན་ཕ་རོལ་དག་ཏུ་མཐོང་མི་འགྱུར། །ལྟ་བུའོ། །
302

དོན་རྒྱན་སུམ་ཅུ་རྩ་ལྔའི་རྩ་འགྲེལ།
བདུན་པ་དོན་གཞན་བཀོག་པའི་རྒྱན་ནི། སྒྲུབ་བྱའི་དངོས་པོ་གཞན་ཞིག་སྔོན་ལ་བརྗོད་
ནས་སྒྲུབ་བྱེད་སྤྱི་ཁྱབ་ནུས་པ་ཅན་ཞིག་བཀོད་པ་སྟེ། དཔེར་ན། སྟོབས་ལྡན་ལངྐའི་བདག་པོ་ནི། །
ལས་ཀྱི་དབང་གི་ཕ་རོལ་སོང༌། །སྐྱེས་པ་འདི་ཀུན་འཆི་བ་ཡི། །ངེས་པ་ལ་ནི་སུས་འགོང་ནུས། །ལྟ་
བུའོ། །
བརྒྱད་པ་ལྡོག་པ་ཅན་གྱི་རྒྱུ་ནི། སྔོན་ལ་ཆོས་གཉིས་མཚུངས་པར་བསྟན་ནས། དེ་ཡང་མི་
མཚུངས་པའི་ཁྱད་པར་ཡོད་པར་སྟོན་པ་སྟེ། དཔེར་ན། ཁྱོད་གྱི་ཞལ་དང་ཀུན་དགའི་གཉེན། །
དཀར་གསལ་མཛེས་པར་མཚུངས་མོད་ཀྱི། །ཟླ་བ་རི་བོང་གཟུགས་ཀྱིས་མཚན། །ཁྱེད་ཞལ་པདྨའི་
སྤྱན་གྱིས་ངོ་། །ལྟ་བུའོ། །
དགུ་པ་སྲིད་པ་ཅན་གྱི་རྒྱན་ནི། དངོས་པོ་འགའ་ཞིག་འཇིག་རྟེན་ན་གྲགས་པའམ། རྒྱུ་
འགའ་ཟློག་ནས་རྒྱུ་མེད་པར་འབྲས་བུ་སྲིད་པར་སྟོན་པ་སྟེ། དཔེར་ན། འདམ་རྫབ་མེད་པར་འདམ་
སྐྱེས་བྱུང༌། །འཁྲོལ་བྱེད་མེད་པར་སིལ་སྙན་གྲག །མ་རྒྱན་པར་ཡང་རབ་མཛེས་མ། །བཀུག་པ་མེད་
པར་འདིར་བྱུང་ངོ་། །ལྟ་བུའོ། །
བཅུ་པ་བསྡུས་པ་བརྗོད་པའི་རྒྱན་ནི། ཞེ་འདོད་ཀྱི་བརྗོད་བྱ་གཞན་ཞིག་ལ་བསམས་ནས།
ངག་ཏུ་དངོས་པོ་གཞན་ཞིག་བརྗོད་པ་སྟེ། དཔེར་ན། ལེགས་བཤད་ཕུལ་དུ་བྱུང་བ་འགའ་ཞིག་རྩོམ་
པའི་ཚེ་སྨྲས་པ། གང་ཞིག་ཟླ་བའི་འོད་ཉམས་ཤིང༌། །འབྱུང་པོ་བྱ་ཚོགས་མི་འདོད་ཀྱང་། །མུན་སེལ་
པད་ཚལ་རྒྱས་བྱེད་དུ། །འོད་སྟོང་ལྡན་འདི་ཤར་བར་གྱུར། །ལྟ་བུའོ། །
བཅུ་གཅིག་པ་ཕུལ་ཏུ་བྱུང་བའི་རྒྱན་ནི། བརྗོད་བྱའི་དོན་མཆོག་དུ་གྱུར་བ་སོགས་འཇིག་
རྟེན་གྱི་འཚམས་ལས་བརྒལ་ཏེ། བློ་ཡུལ་དུ་མི་ཤོང་བ་ཞིག་འུད་ཀྱིས་བརྗོད་པ་སྟེ། དཔེར་ན་ཁྱེད་སྐུ་
མཛེས་པ་དཔེ་ལས་འདས། །གསུང་ནི་ཚངས་པའི་དབྱངས་ལས་ལྷག །ཐུགས་ཀྱིས་ཤེས་བྱ་ཀུན་ལ་
འཁྱུད། །དཔག་ཡས་ཡོན་ཏན་འབྱུང་གནས་སོ། །ལྟ་བུའོ། །
བཅུ་གཉིས་པ་རབ་རྟོག་གམ་རབ་བཏགས་ཀྱི་རྒྱན་ནི། བརྗོད་བྱ་ཇི་ལྟར་གནས་པའི་ཚུལ་
ནི་གཞན་དུ་རྟོག་པས་སྒྲོ་བཏགས་ནས་བརྗོད་པ་སྟེ། དཔེར་ན། གང་སྐུ་མཛེས་པའི་འོད་ཟླ་བཙལ་
303

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
བའི་ཕྱིར། །རྟ་ལྗང་ཅན་དང་བདུད་རྩིའི་འོད་ཅན་གྱིས། །གླིང་བཞི་ཀུན་དུ་ཉུལ་ཡང་མ་རྙེད་པར། །
སྐྱེངས་ཏེ་ལྷ་བརྒྱའི་གདན་ལ་འཁོད་པ་སྙམ། །ལྟ་བུའོ། །
བཅུ་གསུམ་པ་རྒྱའི་རྒྱན་ནི། སྐྱེད་བྱེད་ཀྱི་རྒྱུའམ་ཤེས་བྱེད་ཀྱི་རྒྱུ་ལས་འབྲས་བུའི་སྒྲུབ་བྱ་
འགྲུབ་པར་སྟོན་པ་སྟེ། དཔེར་ན། མ་ལ་ཡ་ཡི་དྲི་ཞིམ་གྱིས། །ཀུན་གྱི་དགའ་བ་སྐྱེད་པར་བྱེད། །
གློག་ཕྲེང་སར་པས་མཛེས་པ་ཡི། །ཆུ་འཛིན་ལས་ནི་ལོ་འདབ་རྒྱས། །ལྟ་བུའོ། །བཅུ་པ་ཕྲ་མོའི་རྒྱན་ནི།
བློ་སྔོན་དུ་བཏང་བའམ། མ་བཏང་ཡང་རུང་སྟེ་ལུས་སོགས་ཀྱི་བརྡའི་རྣམ་འགྱུར་གྱིས་གཞན་གོ་བར་
སྟོན་པའི་ངག་སྟེ། དཔེར་ན། ངག་གི་ལྷ་མོ་དབྱངས་ཅན་མས། །ཆོས་ཀྱི་བདུད་རྩི་སྟེར་བའི་བརྡར། །
འཁྲང་ཞིང་རྒྱས་པའི་ནུ་འབུར་ལས། །འོ་མ་འཛག་པའི་ཚུལ་དག་བསྟན། །ལྟ་བུའོ། །
བཅོ་ལྔ་པ་ཆའི་རྒྱན་ནི། དངོས་པོའི་རང་བཞིན་གསལ་པོ་དེ་ཟོལ་གྱིས་སྦེད་ཅིང་སྒྲིབ་པར་
བྱེད་པའི་ངག་སྟེ། དཔེར་ན། འགའ་ཞིག་མཁས་པའི་མདུན་སར་རྩོད་པའི་ཚེ། །འཁྱར་བས་ལྷག་
པར་འདར་བར་གྱུར་པ་ན། །མཛེས་པའི་རྣམ་འགྱུར་དག་ཏུ་སྒྱུར་བའི་ཕྱིར། །མཁའ་ལྡིང་དབང་པོའི་
འདབ་ལྟར་སྐྱོད་པར་བྱེད། །ལྟ་བུའོ། །
བཅུ་དྲུག་པ་རིམ་པ་ཅན་གྱི་རྒྱན་ནི། ཚིག་སྔ་མ་དང་ཕྱི་མ་རྣམས་ཀྱི་བརྗོད་བྱ་རིམ་པ་
བཞིན་དུ་སྦྱར་ནས་གོ་བ་བྱེད་པའི་ངག་སྟེ། དཔེར་ན། དཀར་དམར་བཀྲག་མདངས་བསྟན་པ་སྟེ། །
སོ་དང་སེན་མོ་སྐྱོན་ཡོན་ཏན། །སྐུ་གསུང་ཐུགས་ཀྱི་ཡོན་ཏན་དང༌། །མཛེས་སྙན་ཟབ་ཅིང་སྤེལ་ན་
ལེགས། །ལྟ་བུའོ། །
བཅུ་བདུན་པ་དགའ་བའི་རྒྱན་ནི། ངག་དེ་ཐོས་པ་ན། དགའ་བའི་ཉམས་འཆར་བའམ།
དགའ་བ་སྐྱེད་པར་སྟོན་པ་སྟེ། དཔེར་ན། རིན་ཆེན་རང་བཞིན་ཁང་བཟང་ནས། །ལང་ཚོས་མྱོས་
པའི་གཞོན་ནུ་དེ། །འདོད་དགུ་སྟེར་བའི་དགའ་མ་དང༌། །རྩེ་དགའི་རྣལ་འགྱུར་ཅི་ཡང་བྱེད། །ལྟ་
བུའོ། །
བཅོ་བརྒྱད་པ་ཉམས་ལྡན་གྱི་རྒྱན་ནི། ངག་དེ་སྨྲས་པ་ན་ཉན་པ་པོའི་བློ་ཡུལ་དུ་སྒེག་པ་
དང༌། དཔའ་བ་དང༌། རྒོད་བྲོ་ལ་སོགས་པའི་ཉམས་འཆར་བའི་ངག་ཞིག་སྟེ། དཔེར་ན་མི་གཙང་
304

དོན་རྒྱན་སུམ་ཅུ་རྩ་ལྔའི་རྩ་འགྲེལ།
བའི་ཉམས་ལྡན་ནི། སུམ་ཅུ་རྩ་དྲུག་མི་གཙང་བའི། །རྫས་ཀྱིས་གང་བའི་བྱང་ཁོག་འདི། །སྒོ་དགུ
དག་ནས་འབབ་པ་འདིས། །ནང་ན་གནས་པ་གསལ་བར་མཚོན། །ལྟ་བུའོ། །
བཅུ་དགུ་པ་གཟི་བརྗིད་ཅན་གྱི་རྒྱན་ནི། ཚིག་གི་ངག་ཐོས་པ་ན། སྨྲ་བ་པོ་གཟི་བརྗིད་དམ་
ང་རྒྱལ་ཅན་དུ་གོ་བར་བྱེད་པའི་ངག་སྟེ། དཔེར་ན། ཁོ་བོ་བྱམས་པའི་གཞུང་ལུགས་ལ། །དེ་ཉིད་
གཉིས་པ་ལྟ་བུ་ཡིན། །ལོག་པར་སྨྲ་བའི་སྐྱེ་བོ་དག །མ་འཇིགས་ཁོ་བོས་རྗེས་སུ་བཟུང༌། །ལྟ་བུའོ། །
ཉི་ཤུ་པ་རྣམ་གྲངས་བརྗོད་པའི་རྒྱན་ནི། འདོད་པའི་དོན་དེ་དངོས་སུ་མ་བརྗོད་པར། །དེ་
འགྲུབ་པའི་ཕྱིར་དུ་རྣམ་པ་གཞན་གྱི་སྒོ་ནས་འདོད་དོན་དེ་འགྲུབ་ཐབས་བརྗོད་པ་སྟེ།
དཔེར་ན།
ཉིན་བྱེད་ནུབ་ཚེ་གཞོན་ནུ་དང༌། །དགའ་མ་དག་ལ་དགའ་ཞིག་གི། །ཁོ་བོ་དཀོན་མཆོག་མཆོད་དུ་
འགྲོ། ། །ཁྱེད་གཉིས་དལ་གྱིས་འདུག་པར་མཛོད། །ལྟ་བུའོ། ། །
ཉེར་གཅིག་པ་ཀུན་ཏུ་ཕན་པའི་རྒྱན་ནི། བྱ་བ་འགའ་ཞིག་བསྐུལ་བའི་སྟོབས་ཀྱིས་འབད
མ་དགོས་པ་ན། རྐྱེན་དབང་གི་སྒྲུབ་བྱེད་ཚོགས་པར་འབྱུང་བ་སྟེ། དཔེར་ན། ཞིང་པ་འགའ་ཞིག་
སོས་ཀའི་དུས། །ཞིང་རྣམས་འབབ་པས་ཆུ་འདོད་ཚེ། །འབྲུག་སྒྲ་ལྡན་པའི་ཆུ་འཛིན་ལས། །ཆུ་
འཛིན་མང་པོ་ཕབ་པར་འགྱུར། །ལྟ་བུའོ། །
ཉེར་གཉིས་པ་རྒྱ་ཆེ་བའི་རྒྱན་ནི། བསམ་པའམ་འབྱོར་བ་རྒྱ་ཆེ་བའི་དོན་ཏེ། དཔེར་ན།
འགྲོ་ཀུན་སྲིད་པའི་སྡུག་བསྔལ་ལས། །སྐྱོབ་པར་བཞེད་པའི་བསམ་པ་ཅན། །རིན་པོ་ཆེ་ཡི་ཐེམ་
སྐས་ལས། །གོང་ནས་གོང་དུ་འཛེག་པར་གྱུར། །ལྟ་བུའོ། །
ཉེར་གསུམ་པ་བསྙོན་དོན་གྱི་རྒྱན་ནི། དངོས་པོའི་ངོ་བོ་དེ་ལས་འདི་མ་ཡིན་ནོ་ཞེས་བསྙོན་
པས་དེ་ལས་ཆོས་གཞན་ཞིག་ཡིན་པར་སྟོན་པ་སྟེ། དཔེར་ན། གང་སྐུ་མཚན་དཔེས་སྤྲས་པ་འདི་ནི་
ཁྱོད་སྐུ་མ་ལགས་འགྲོ་བའི་མིག་གི་དགའ་སྟོན་ལགས། །ཚངས་དབྱངས་ལྟ་བུར་སྙན་པ་འདི་ནི་ཁྱེད་
གསུངས་མ་ལགས་ཉེས་པ་སེལ་བའི་ཆར་རྒྱུན་ལགས། །རྒྱ་མཚོ་ལྟ་བུར་ཟབ་པ་འདི་ནི་ཁྱེད་ཐུགས་
མ་ལགས་ཆོས་ཀུན་གསལ་བའི་མེ་ལོང་ལགས། །གུས་པའི་ཡིད་ཀྱིས་བསྟོད་པ་འདི་ནི་གཅམ་བུ་མ་
ལགས་ཁྱེད་ཀྱི་རང་བཞིན་བརྗོད་པ་ལགས། །ལྟ་བུའོ། །
305

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
ཉེར་བཞི་པ་སྦྱར་བའི་རྒྱན་ནི། ཚིག་གཅིག་ཉིད་ལ་བསྟན་བྱའི་དོན་གཉིས་གཉིས་སོགས་
ཡོད་པའི་ངག་སྟེ། དཔེར་ན། གང་ཞིག་ཤར་བ་ཙམ་གྱིས་ཀྱང་། །འདབ་མ་རྣམས་ནི་རབ་ཏུ་རྒྱས། །
ལ་ལ་རེག་པས་གདུང་བ་སེལ། །མྱངས་ན་བདེ་བ་སྐྱེད་པ་ཡོད། །ལྟ་བུའོ། །
ཉེར་ལྔ་པ་ཁྱད་པར་བརྗོད་པའི་རྒྱན་ནི། རྒྱུ་འགའ་ཞིག་ཁྱད་འཕགས་སུ་སྟོན་པའི་ཕྱིར་དུ་
རྒྱུའི་ཁྱད་ཆོས་ཡོན་ཏན་དང་བྱ་བ་འགའ་ཞིག་མ་ཚང་ཡང་འབྲས་བུ་སྐྱེད་ནུས་པར་སྟོན་པ་སྟེ། དཔེར་ན།
བདུད་ཀྱིས་བསྔགས་པའི་བཞིན་བཟང་མས། །ལྕགས་ཀྱུ་ཞགས་པ་མེད་པར་ཡང༌། །ཟུར་མིག་ཅན་
གྱི་སྲེད་ལྡན་གྱི། །ཡིད་ནི་བཀུག་ཅིང་བཅིངས་པར་གྱུར། །ལྟ་བུའོ། །
ཉེར་དྲུག་པ་མཚུངས་པར་སྦྱོར་བའི་རྒྱན་ནི། བརྗོད་པར་བྱ་བའི་དོན་དེ་དེ་ལས་ཆོས་ཁྱད་
པར་དུ་འཕགས་པ་ཞིག་དང༌། དོན་ལ་མི་མཚུངས་ཀྱང་མཚུངས་པ་ལྟར་བྱས་ནས་སྦྱར་བའི་ངག་སྟེ།
འཛམ་གླིང་མཁས་པ་རྒྱན་དྲུག་དང་། །གངས་ཅན་མཁས་པའི་དབང་པོ་ཁྱེད། །ཡང་དག་དོན་ལ་ལྟ་
བ་དང་། །འཆད་རྩོད་རྩོམ་པའི་ཚུལ་འདི་མཚུངས། །ལྟ་བུའོ། །
ཉེར་བདུན་པ་འགལ་བའི་རྒྱན་ནི། དངོས་པོའི་ཆོས་འགལ་བ་གཉིས་ཡུལ་གཅིག་ལ་མི་
འགལ་བར་འགྲོགས་པར་སྟོན་པ་སྟེ། དཔེར་ན། མགོ་སྐྱེས་གངས་རིའི་རྩེ་ལྟར་དཀར་ཡང་བཞིན་
རས་སོལ་བའི་མདོག་ལྟར་གནག །གཉེར་མ་རྒྱ་མཚོའི་བྱིངས་ལྟར་འཁྲིགས་ཀྱང་ལོངས་སྤྱོད་སྟོན་
ཀའི་སྤྲིན་ལྟར་དེངས། །ཡིད་ནི་སྲིད་སྒྲུབ་མདའ་ལྟར་དྲང་ཡང་ལུས་འདི་ཤ་པའི་ཤིང་ལྟར་འཁྱོགས། །
འདི་འདྲའི་ཚིག་སྦྱོར་སྨྲ་བ་དཀོན་ཡང་བདག་འདྲིའི་སློབ་དཔོན་ཤིན་ཏུ་མང༌། །ལྟ་བུའོ། །
ཉེར་བརྒྱད་པ་སྐབས་མིན་བསྟོད་པའི་རྒྱན་ནི། ཆོས་དེ་ལ་བསྟོད་པ་སྐབས་སུ་མ